Järgnev saade on valminud tänu J.Meyeri teenistuspartnerite toele
Me elame maailmas,
kus usaldust on raske saavutada ja kerge murda.
Ometi vajame me kõik turvalist kohta, kus end julgelt väljendada.
Tule ja leia kontakt Kellegagi, Kes ei vea sind kunagi alt
ja Kelle armastus su vastu ei hääbu kunagi.
ARMASTA ELU NAISTEKONVERENTS
Kõnelejateks ekraanil olevad isikud:
Tahad saatanat tõeliselt närvi ajada?
Siis usalda Jumalat ja naudi oma elu, kuniks Ta su probleemi lahendab.
Ära piira Jumalat, vaid usu, et üks Tema soosiv puudutus
viib su sinna, kus sa olema pead.
Täpsem info Joyce'i kodulehelt.
IGAPÄEVAELU RÕÕMUD
Usklikul peaks olema vaid üks hoiak hirmu suhtes
ja see on: "Ma ei karda."
Kas suudad öelda: "Ma ei karda."?
Teeme seda korra veel,
ainult et seekord nii, et ka päriselt mõtled, mida ütled.
Osad ei mõtle seda ikka veel tõsiselt.
See käib nii: "Ma ei karda!"
Ma ei karda.
Peame esmalt mõistma,
et hirm on deemonlik ega pärine Jumalalt.
Usun, et see on saatana lemmiktööriist
tema tööriistakastis,
mille abil hoida meid eemal arengust ja edasi liikumisest.
Hirmu peamine eesmärk on takistada sind su teel
või suunata sind tagasi sinna, kust tulid.
Selle asemel, et läheksid edasi
ja oleksid kõik see, kelleks Jumal on sind loonud.
Mäletad kindlasti endagi elust aegu, kui mõni hirm su rajalt maha võttis.
Olgu siinkohal kõrvalmõttena öeldud, et meid on vabastatud hirmust.
Piiblis on mitmeid kirjakohti, mis seda kinnitavad.
Kuid see, et keegi on millestki vabaks tehtud,
ei tähenda veel, et see miski kaob kuhugi ära.
Mõtle sellele.
See, et oled millestki vabaks tehtud
ei tähenda veel tingimata selle millegi kadumist.
Ehk teisisõnu ütlen sulle kohe praegu,
et su elus saab olema aegu, kus hirm sind jälle ründab.
Kahju küll, aga nii on.
Usun, et oleme vabad muretsemisest,
kuid see ei tähenda, et muretsemine ei tõstaks kunagi pead
ega püüaks panna meid uuesti muretsema.
Kuid see, et mure tahab mind külastada,
ei tähenda, et peaksin ta sisse kutsuma
ja laskma tal päev otsa enda juures olla.
On nii?
See on teema, mille Jumal andis mulle
mõni nädala tagasi
ja ma olen püüdnud jagada seda oma konverentsidel,
kuna see on oluline.
Me arvame, et millestki vaba olemine tähendab,
et me ei pea selle teemaga enam kunagi tegelema.
Samas kui see pole nii.
See tähendab, et oskad selle loo ära tunda
ja võtta meelevalla selle üle,
nii et, sul on valida,
kas lased sel valitseda enda üle või valitsed sina selle üle.
Ma olen saanud vabaks mõjudest, mis kaasnesid sellega,
et mu isa mind läbi kogu mu lapsepõlve
seksuaalselt ära kasutas.
Ma olen vaba sellest.
Kuid see ei tähenda,
et ma ei pea enam kunagi seisma silmitsi osade mõjudega,
mis mind aegajalt ikka külastada püüavad.
Isegi, et sellest on nii palju aastaid möödas.
Kui me vaid oleks sama otsusekindlad kui saatan.
Jah, ma ütlesin saatan.
Kui me vaid oleks sama otsusekindlad kui saatan.
Osad kristlased kirtsutavad saatana nime peale nina.
Las ma öelda siis kohe ära, et räägime temast pisut edaspidigi,
sest üks halvimaid olukordi, milles olla võime,
on teadmatus sellest,
et saatan on maa peal täie elu ja tervise juures
ja et ta on sisuliselt kõigi meie probleemide allikas.
Aamen?
Ma ei karda.
Kuniks sa ei otsusta sama,
kaotad suure tõenäosusega paljuski sellest,
mille Jumal on su jaoks valmis pannud.
Sõna "hirm" tähendab põgenemist või millegi eest plehku panemist.
Nii et, kui Jumal ütleb Piiblis: "Ära karda!",
siis Ta ei ütle sellega seda, et sa ei tohi tunda hirmutunnet,
vaid seda, et sa ei paneks plehku, kui hirmu tunned.
Kui tunned hirmu, seisa sellega silmitsi
ja otsusta: "Ma ei kavatsegi elada hirmu all!"
On keegi siinolijaist kogenud,
kuidas saatan saab teha, mida iganes, millega sa lepid?
Ta teeb sulle kõike seda, millega lepid.
Nii vajavad osad teist
üht korralikku Püha Vaimu tuld oma kõhus,
mis tähendab kindlust sügaval oma sisimas:
"Jeesus suri, et mul võiks olla hea elu
mistõttu ka kavatsen omada head elu!"
"Kui üldse keegi võiks olla õnnistatud, siis olen see mina,
sest Jumal ei tee vahet inimeste vahel."
Aamen?
Ma ei karda.
Roomlastele 8:31:
"Kui Jumal on meie poolt, kes võib olla meie vastu?
Kes saab olla me vaenlane, kui Jumal on meie poolt?"
Vaatame täna veel teisigi kirjakohti,
kuid tahan, et mõtleksid selle peale.
Kui Jumal on meie poolt.
Jumal!
Kui Jumal on meie poolt,
siis pole väga vahet, kes on meie vastu,
sest Jumal on kohe kindlasti suurem, kui keegi või miski,
mis võiks tõusta meie vastu.
Raskeks läheb aga siis, kui usume, et Jumal on kõigi teiste poolt,
aga mitte meie poolt.
Oled sa täna kindel, et Jumal on just sinu poolt?
Vaid üks inimene siit nurgast on.
Oled sa täna kindel, et Jumal on su poolt?
Osa teist mõtleb nüüd: "Ma ei tea...
Ma pole viimasel ajal just eriti tubli olnud."
Tea siis, et Ta pole su poolt seetõttu, et sina oled tubli ja hea,
vaid seetõttu, et Tema on hea.
Ta teab inimeste olukorda, mistõttu Ta saatis meile Päästja.
Ta teab ka, et kasvame pidevalt
ega ole omadega veel seal, kus peaksime.
Kuid tänu Jumalale,
et ka mitte enam seal, kus kord olime.
Nii et, kui oled täna siin, arened tõenäoliselt pisutki edasi.
Nii et, palju õnne siia tulemise puhul, sest nüüd saab Jumal teha midagi.
Kuidas oleks, kui ütleksid: "Jumal on minu poolt!"
Psalmid 118:6: "Issand on minuga,
ei ma karda."
Ma võin küll tunda hirmu, kuid ma ei anna sellele järele.
On võimatu elada hirmuta,
kui sa ei tea, et Jumal armastab sind.
Nii teen näo, otsekui sa ei teaks midagi Piiblist
ja otsekui televaatajad ei teaks midagi Piiblist
ja õpetan sulle teatud asju, mis on väga algelised, samas olulised.
Ma ei väsi üllatumast, kui palju on inimesi,
kellele pole kunagi otse silma vaadatud
ja öeldud: "Jumal armastab sind tingimusteta."
Muide, ütlen nüüd midagi šokeerivat.
Jumal ei saa sind kunagi armastama rohkem,
kui Ta seda just praegu teeb.
See on kui mingi...
Ma saan aru,
sest see on see, mida inimesed alati mõtlevad,
kus iganes ma midagi sellist ei ütle.
Nad mõtlevad: "Kuid kui ma end parandan..."
Me arvame, et suudame teenida välja Jumala armastuse,
kui käituksime kasvõi pisutki paremini.
Kuid tegelikkus on see, et Jumal pole äraostetav.
Jumal pole ostetav,
mistõttu saad Ta võtta vastu vaid läbi usu
ja mitte läbi oma heade tegude.
Me ei pea tegema häid tegusid selleks, et Jumal meid armastaks,
vaid me püüdleme hea tegemise poole
tänu sellele, et Ta meid armastab.
Nii et, mida kiiremini ja rohkem sa usud,
et Jumal armastab sind täna täpselt sama palju
kui kogu su ülejäänud elu,
siis teadmine sellest tingimusteta armastusest
annab sulle julguse ületada hirm
ja elada elu, mille Jumal on su jaoks loonud.
1. Johannese 4:17 (laiendatud tõlkes) oli minu jaoks elumuutev salm.
"Me teame, mõistame ja tunneme ära
ning oleme teadlikud läbi vaatluste ja kogemuse,
et võime uskuda ja sõltuda armastusest,
mis Jumalal on meie vastu."
Laiendatud tõlkes on siin salmis palju sõnu,
kuid nende sõnade täpsem vaatamine muudab selle salmi tähendusrikkaks.
"Me teame."
Mida see tähendab teada, et Jumal armastab sind?
See tähendab esiteks seda,
et sa tunned ära, kui Jumal tegutseb su elus.
Jumal on tegemas nii palju me heaks,
kuid vähemalt pooltel kordadel me ei tunne seda ära
ega mõista, et miski on Jumala tegu.
Peame seda vaid olukorraks, juhuseks või vedamiseks.
Mulle ei meeldi, kui öeldakse: "Sul on lihtsalt vedanud"
või "Mul on vedanud."
Ma ei näe Piiblis kusagil sellist sõna.
See pole küll mingi patune sõna,
aga mulle meeldiks pigem öelda: "Oleme õnnistatud.
Jumal õnnistab meid."
Selle asemel, et öelda: "Meil vedas",
otsekui saime juhuslikult millegi osaliseks
ja mine tea, kes järgmisena sellest osa saab?
"Me teame, mõistame ja tunneme ära
ning oleme teadlikud läbi vaatluste ja kogemuse,
et võime uskuda ja sõltuda armastusest,
mis Jumalal on meie vastu.
Jumal on armastus
ja kes elab ning jätkab viibimist armastuses
elab ja jätkab ka Jumalas,
nii et Jumal elab ja jätkab temas."
Usun, et Jumal armastab mind.
Mitte seetõttu, et oleksin pidevalt armastusväärne,
sest ma tean, et ma pole seda.
Kuid seis on siiski parem, kui see kunagi varem oli
ja ma loodan, et aasta pärast olen parem, kui täna.
Jumal näeb juba algusest peale kõige lõppu.
Ta ei näe ainuüksi su hetkeseisu, aga ka seda, kus omadega lõpetad,
kui jätkad elu koos Temaga.
1. Johannese 4:18 "Täiuslik armastus ajab kartuse välja."
Täiuslik armastus ajab kartuse välja.
1. Johannese 4:18 "Armastuses ei ole kartust."
Kui palju hirmu on veel su elus?
Hirmu inimeste, puuduse, hülgamise, üksinduse ees.
Kui palju hirmu sul veel on?
Kui palju tahes seda ka poleks, see on tänu sellele nii,
et meil on puudu Jumala armastuse tundmisest.
Jah, sa võid uskuda, et Jumal armastab sind,
kuid võib-olla peaksid uskuma seda üha enam ja enam
ning tugevamini ja tugevamini.
Aamen?
Harjuta seda!
Mine peegli ette ja ütle: "Jumal armastab sind.
Jumal armastab sind sa igavene tobu!"
Kas ema ei näpistatud sind lapsepõlves põsest,
öeldes: "Sa igavene tobu, emme armastab sind ikkagi!"
Aamen.
Mul on paar lapselapselast.
Kujuta ette - lapselapselast.
Ühe nimi on Abriela ja ta on lihtsalt nii nunnu.
Ta on selline mustade juustega lokkis kahupea,
ise kõigest 9-kuune.
Mida muud sa sellise nunnuga saakski teha,
kui vaid armastada, kallistada ja mutsutada teda?
Lihtsalt kordad: "No küll sa oled ikka nunnu!
Musi, musi, musi."
Laps võib hetkega muuta täiskasvanu täielikuks idioodiks,
kes muudkui tuti-plutitab.
Ja Dave muide käitus täpselt samamoodi.
Meie aga oleme Jumala lapsed.
Kuulsite te? Me oleme Jumala lapsed!
Ja Ta armastab meid tingimusteta.
Hirm
saab välja aetud, kui teame, et Jumal armastab meid.
See ületab igasuguse hirmu.
Elus on asju, mida on lihtne karta.
Markuse 4:35-5:1 on öeldud:
"Ja samal päeval õhtu jõudes ütles Jeesus neile:
Sõitkem vastaskaldale!”
Kui Jeesus ütleb: Sõitkem vastaskaldale!”,
arvame, et sellega on selge sott - me jõuame teisele poole.
Sa muidugi tead, mida selle "teise poole" all silmas pean.
Kui näed Piiblis mõnda Jumala tõotust
või koged, kuidas Ta sind kõnetab,
öeldes näiteks: "Ma taastan su elu, kui mind usaldad",
või: "See asi saab sündima, kui vaid usaldad mind."
Siis see ei tähenda, et teeme ühe suure keeru
ja see kõik kõmmdi sünnibki.
Võid olla kindel, et pead enne teatud asjadest läbi minema.
Sest siit poolt sinna poole saamiseks -
ja ainult Jumal teab, kaua selleks aega kulub,
tuleb alati ette ootamatuid torme.
Siinses loos oli tegu orkaani mõõtu tormiga.
Kas kellegi elus on just praegu mõni orkaani mõõtu torm möllamas?
Usk pole mõeldud aegadeks, kus kõik läheb nii nagu meile meeldib.
Usk on aegadeks, kus miski pole loogiline,
kus kõik teeb haiget
ja kus hoiame kümne küünega Jumalast kinni.
Uskuge või mitte
ja ärge mind järgneva peale kividega viskama hakake,
kuid raskead ajad teevad meile tegelikult head.
Nad tõesti teevad.
On asju, mille kaudu saatan püüab meile kahju teha,
kuid Jumal pöörab need kõik meie kasuks.
Kuid mis veelgi imelisem - Ta kasutab neid olukordi,
et muuta meid järgmine kord veelgi tugevamaks,
kui saatan meid taas ründab.
"Ja samal päeval õhtu jõudes ütles Jeesus neile:
Sõitkem vastaskaldale!”
Ja jüngrid lasksid rahvahulgal minna ning võtsid Jeesuse kaasa,
nii nagu ta paadis oli; ka teisi paate oli temaga.
Ja tõusis kange tuulispea ning laineid lõi paati,
nii et paat juba täitus veest."
Mitte kõik tormid pole ilmateate poolt ette ennustatavad.
Sünoptik võib ka vahel eksida.
"Ja Jeesus oli paadi päras istepadjal magamas..."
Vähe ei ajagi närvi, kui sul on probleem,
aga Jumal tundub magavat.
"...ja nad äratasid ta üles ja ütlesid talle:
Õpetaja, kas sa ei hooli sellest, et me hukkume?”
Tead mis?
Isegi Ta enda jüngrid polnud kindlad Ta armastuses.
"Kas Sa ei hooli?"
Tead mis? See, et sul on probleem, ei tähenda, et Jumal ei hooli.
Keegi peab seda kuulma praegu.
See, et sul on probleem, ei tähenda, et Jumal ei armasta sind.
Või et Ta ei näe sind ega hooli sinust.
Ta tahab aidata sind keset su vajadusi ja häda.
Aamen?
"Ja tema tõusis, sõitles tuult ja ütles järvele: Jää vakka, ole vait!”
Ja tuul rauges ja järv jäi täiesti vaikseks.
Ja ta ütles neile: Miks te olete nii arad?
Kuidas teil ei ole usku?”
Ja nad lõid väga kartma ja ütlesid üksteisele:
Kes tema küll on, et isegi tuul ja järv kuulavad tema sõna?”
Ja nad tulid järve vastaskaldale..."
Mulle meeldib see.
Jeesus ütles: "Mingem vastaskaldale!"
ja nad jõudsid vastaskaldale.
Kellele sa annad ligipääsu oma ellu?
Iiob ütles: "Sest see, mille ees ma tundsin hirmu,
tuli mulle kätte."
Me anname saatanale ligipääsu oma ellu läbi hirmu
ja Jumalale ligipääsu oma ellu läbi usu.
Me ei pea kartma midagi, sest Jumal kannab hoolt me eest.
Mida iganes ka su tulevik ei tooks - ka asju, mida sa ei oska ettegi näha,
Jumal kannab hoolt su eest.
Ma ütlesin, et Jumal kannab hoolt su eest.
Tao see omale pähe - Jumal kannab hoolt su eest!
Kogen, kuidas keegi me televaatajaist on hetkel haiglavoodis
ja vaatab seda saadet.
Hirm on võtnud võimust su üle ja tahab lausa lämmatada sind,
kuid ma kuulutan sulle, et Jumal kannab hoolt su eest!
Ma ei tea, kuidas ja mismoodi?
Ma ei väida, et saad juba homme haiglast välja.
Ma ei tea, kuidas see välja töötab,
kuid Jumal kannab hoolt su eest!
Olgu tegu lühiajalise- või pikaajalise teemaga -
Ta kannab hoolt su eest.
Aamen?
Ja see on kõik, mida vajame teada - Jumal kannab hoolt me eest.
2. Tim.1:7: "Jumal ei ole meile ju andnud arguse vaimu,
vaid väe ja armastuse ja mõistlikkuse vaimu."
Teadsid sa, et hirm tähendab saatana sõnade uskumist?
"Oo, see saab olema nii raske!"
"Oi, see lugu on küll halb!"
"See pole ikka kohe üldse aus!"
"Oled aasta otsa rabanud ja see on nüüd siis tasu või?"
Tead mis? Jumal on meie tasu.
Kuulete te? Jumal on meie tasu.
Aamen?
Me anname Jumalale ligipääsu oma ellu,
kui usume ja usaldame Teda.
Kui usaldad Jumalat, saab Ta ka tulla ja aidata sind.
Tahan, et vaataksime kolme kirjakohta.
Psalmid 28:7: "Issand on mu tugevus ja mu kilp,
tema peale lootis mu süda ja ma sain abi.
Sellepärast ilutseb mu süda ja ma tänan teda oma lauluga."
Psalmid 37:40: "Issand aitab neid ja päästab nad;
ta päästab nad õelate käest ning annab neile abi,
sest nad otsivad pelgupaika tema juures."
Psalmid 86:2, mis on kohe väga hea.
"Hoia mu hinge, sest ma olen vaga!
Päästa sina, mu Jumal, oma sulane,
kes loodab sinu peale ilma hirmu või kahtluseta."
Ma ei tea, kas oled märganud, aga Taavetil oli julgust.
Ta läks hädaolukorras Jumala ette ja ütles:
"Olen jumalakartlik ja pühendunud.
Aita mind!"
Ta nimetas end Jumala võituks, uskudes, et Jumal päästab ta.
Psalmid 26:1: "...ma olen elanud laitmatuses."
Vahel meil on selline võltsalandlikkus
stiilis: "Oo Jumal, olen vaid üks sitasitikas,
kes ei vääri su abi.
Kuid kui mind selle ühe korra aitad,
ei palu ma enam kunagi Su käest midagi."
Kuule anna olla!
Me palume Jumalalt midagi iga oma hingetõmbega.
Aamen?
Miks mitte siis öelda ja üldse mitte ülbelt:
"Jumal, ma armastan Sind ja olen teeninud Sind,
mistõttu ootan ka, et kannaksid hoolt mu eest."
See ei tähenda seda, et saan alati oma tahtmist,
kuid kuis iganes ka asjad ei kujuneks - need pöörduvad lõpuks minu kasuks,
kui maine aeg on ühelpool.
Vähemalt keegigi peaks sellest põnevil olema.
Hirm ei ole Jumalast ja on seetõttu me tõeline vaenlane.
Kuid teadmine, et Jumal armastab sind tingimusteta,
annab sulle ka julguse võita hirmud ja elada võidus.
Ta on tõotanud sind mitte kunagi hüljata ega maha jätta.
Nii ei pea sa kunagi midagi üksi tegema.
Täna pakume sulle CD'de kogumikku: "Hirmuäratav nelik",
mis räägib hirmust, süütundest ja neljast suurimast asjast,
mis meid ründavad,
takistades meid liikumast edasi oma suhtes Jumalaga
ja omamast seda imelist elu, mille eest Jeesus oma elu andis.
Usun, et sulle meeldib see õpetus, nii et telli see endale kindlasti.
Samas aga tea, et Jumal armastab sind,
mistõttu sa ei pea värisema ega kartma.
Nii et, ole vapper ja julge
ja tee kõike, mida Jumal tahab, et teeksid.
Kena päeva!
Hirm,
süütunne,
ebakindlus,
muretsemine.
Need tunded tekitavad meelehärmi,
hoides sind eemal Jumala plaani täitumisest oma elus.
Joyce selgitab oma audioseerias "Hirmuäratav nelik",
kuidas ületada neid takistusi,
kasutades selleks Jumala Sõna ja näiteid omaenda elust.
Kui saatan püüab külvata meisse mõnda mõtet,
mis on surmav või Jumala Sõna vastane,
peame õppima sulgema oma meeli selle ees
ja ütlema sellele "Ei!"
Õpi, kuidas tulla toime selle hirmuäratava nelikuga
Jumala kartmatu neliku abil,
milleks on rahu, kindlus, armastus ja julgus.
On aeg lasta Jumalal väestada end!
Materjal on tellitav ekraanil nähtava tellimisinfo kaudu.
LOOTUSE KÄSI
Katastroofiabi kannatanutele
"Lootuse käel" on eesõigus teha koostööd,
et tuua lootust üleujutuste ohvritele.
Me majas oli pea 20 cm jagu vett.
Kogu me mööbel, pildid, arvutid ja muu vara sai kahjustatud.
Pidime välja lõhkuma suure osa seintest ja isolatsioonist.
Mõtlesime naisega, mis valemiga me küll seda teeme,
kuniks abiorganisatsioon tuli 15-16 vabatahtlikuga
ja tegi ära töö, mis meil oleks võtnud 3 nädalat.
Siin on pea 1,2 m jagu märga isolatsiooni rippumas seintel,
mis tuleb välja saada enne, kui see hallitama hakkab.
Maja ei saa liiga kauaks märjaks jääda,
muidu see hakkab hallitama ja siis on kõik metsas,
nõudes kahekordset tööd ja asendusi.
Nii et, turvalisem on teha seda kohe.
Jumal on kutsunud meid teenima ja aitama.
On hea lihtsalt anda.
See juba ongi rahuldust pakkuv.
On lausa hämmastav,
kuidas nad roomavad seal lumes, mudas ja vees.
Nad on tulnud meile appi päeval,
kus pole kindelgi, kas nad ilma tõttu tagasi koju saavad.
Nii seavad nad iseendid ohtu.
Vabatahtlikud on lihtsalt imelised.
Päeva lõpuks oled küll surmväsinud, kuid see on kõike seda väärt!
See on selline hea väsimus.
LOOTUSE KÄSI
Otsid häid uudiseid?
Enam pole vaja otsida!
Telli endale tasuta Joyce'i ajakiri "Igapäevaelu rõõmud"
ekraanil oleva kodulehe kaudu.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.